《雨淋铃·送春》
宋代·王用宾

鹃声悲切。绿沉红暗，暮春时节。天涯芳草无限，生怕是、流光飘忽。

料得留春不住，也无语相诀。念此后、荷露枫霜，再见梅开岁华越。

惜春我自伤离别。似春风、别我亦呜咽。问春归去何处，花满地、半天云抹。

约定明年，莫再良辰美景抛脱。便剩有、千万愁丝，暂借并刀割。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。